Rõõmustame, kuna paljud kuulavad, võtavad sõnumi vastu
ja vastavad evangeeliumile.
Täna saates - ISISe armee ohust hoolimata
kuulutab üks julge Iraagi pastor evangeeliumi.
Nad tulid USAsse asüüli otsima,
kuid saadeti vanglasse.
Põhja-Korea politsei viis isa minema ja hukkas ta.
Põhjus? Jumala teenimine.
KRISTLIKU MAAILMA UUDISED
Evangeliseerimine tagakiusuohus.
Tere! Olen George Thomas. Wendy Griffith on tööreisil.
ISIS on möödunud aasta jooksul Iraagis möllanud.
Seda on kogenud riigi iidne kristlaskond.
Kui terroristid on hävitanud Iraagi kristlikku kogukonda,
peab üks kogudus vastu ja levitab sõnumit raadios.
Jätkab Erick Stakelbeck.
Iraaki peetakse kristlaste jaoks üheks maailma ohtlikuimaks riigiks.
12 aasta jooksul on 2/3 kristlasi põgenenud.
Isegi linnades nagu Bagadad, mis pole ISISe kontrolli all,
on kristlased džihadistide märklauaks.
Bagdadi kristlaste enamus on põgenenud lõputu vägivalla eest.
Üks pastor jäi juhtima Iraagi esimest kristlikku raadiojaama.
Algul oli see pilootprojekt.
Keegi polnud kunagi Iraagis raadiojaamale luba taotlenud,
veel vähem kristlikule jaamale.
Pastor Maher Fouad juhib Bagdadis baptisti kogudust.
Ta rääkis, et alustas FM 102.9 jaama ca kümne aasta eest
evangeliseerimise eesmärgil.
Toona oli vägivald Bagdadis suur probleem.
Pidevalt kõlas plahvatusi ja autopommide müra.
Kõik raadiokanalid korrutasid uudiseid vägivallast ja halvast.
Meie jaam hakkas kuulutama head sõnumit Jeesusest.
Vägivald jätkub, nagu ka pastor Maheri töö.
Saated jõuavad nüüd Bagdadis ja selle naabruses ca 8 mln inimeseni.
Palvetan kanalil avalikult, et kõik iraaklased seda kuuleksid.
Nii kristlased kui moslemid paluvad otsesaates palvet.
Maher on saanud lugematuid tapmisähvardusi.
ISISe tõusuga on olukord üha ohtlikumaks muutunud.
Olukord Bagdadis on eriti halb.
Kui ISIS vallutas Ramadi, sattusime ohtu,
sest Ramadi on Bagdadi lähedal.
Ühelt poolt ohustas meid ISIS.
Teiselt poolt autopommid ja plahvatused.
Maheri raadiotöö laieneb.
Ühenduse High Adventure Ministries abiga rajas ta 2010. a
Basrasse, Lõuna-Iraaki, teise raadiojaama.
Raadiosaateid on kuulda ka Kuveidis ja Iraanis.
Rõõmustame, sest paljud kuulavad, võtavad sõnumi vastu
ja vastavad evangeeliumile.
Maher ei kavatse Iraagist lahkuda.
Issand on meid kaitsnud ja usun, et Ta teeb seda ka tulevikus.
Tema sõnul vajavad tuhanded Iraagi kristlastest põgenikud abi.
Ta palvetab, et USA valitsus ja Ameerika kristlased appi tuleksid.
Erick Stakelbeck, Washington
ISIS külvab Iraagis hävingut.
Selle tulemusel on paljud Iraagi kristlased riigist põgenenud.
Mõned on tulnud Ameerikasse asüüli ja vabadust otsima.
Neid aga pole vastu võetud usuliste põgenikena,
vaid nad on vahi alla võetud. Jätkab Gary Lane.
2014. a saabus USAsse moslemiriikidest 300 000 immigranti,
enamik neist parema elu lootuses. Aga ISISe eest põgenenud kristlased?
Piir on lahti kõigile peale kristlaste.
Mark Arabo on Minority Humanitarian Foundationi pressiesindaja.
Ta palvetas Iraagi kristlastega San Diego kinnipidamisasutuses.
Nad protestivad kinnipeetute pärast.
20 kaldea kristlast on olnud kartseris ligi kuus kuud,
kuna nad püüdsid Mehhikost USAsse ilma eelneva loata tulla.
Menetlusel olevaid juhtumeid kommenteeritakse harva,
kuid Arabo sõnul teatas immigratsiooniamet,
et neil pole ressursse juhtumitega tegelemiseks ja seletuste andmiseks.
Arabo sõnul väärivad pered paremat.
Protestime. Palvetame, et ametnike südamed avaneksid
genotsiidiohvreid nägema. Me ei peatu. Nõuame neilt aru.
Iraagi kristlane Moshi oli Iraagi sõjas USA armee tõlgiks.
Moslemimilitandid ähvardasid teda selle eest tappa.
Ta elab nüüd San Diegos ja palvetab,
et 26-aastane sugulane Ziad Matty tema juurde pääseks.
Immigratsiooniamet võttis Ziadi vahi alla jaanuaris.
Juhtum jõuab sel nädalal lõpuks läbivaatusele.
Sugulane pole mingi terrorist,
vaid sõbralik kristlane, kes kellelegi halba ei teeks.
Ziad ei kujuta sellele maale ei kahju ega ohtu.
Laske ta oma pere juurde. Ta võib teha tööd ja maksta makse.
Ta oli pere juures õnnelik. Pere võib teda toetada.
Enne palvehetke saabus teade,
et ühe kinnipeetu ema oli vähki surnud.
Tütar oli palunud paaripäevast vabastust,
et ema haiglasse vaatama minna. Luba ei antud.
Nood kristlased peavad seda katkise süsteemi näiteks.
Aameri sõnul süüdistavad paljud
ISISe tõusus ameeriklaste liiga kiiret taandumist.
ISIS sunnib surma ähvardusel pöörduma või lahkuma.
Missiooni ei lõpetatud. Me ei saa USAsse jääda. Kuhu nüüd?
Millal said Vabadussamba asemel USA sümboliks värav ja tara?
"Anna oma vaesed, vabadusjanus massid," räägib neist kristlastest.
Gary Lane, San Diego
Naaberriigis Süürias kardetakse,
et riigi keskosas on ISISe küüsi sattunud sadu kristlasi.
Pärast lahinguid kuulutati kadunuks ca 230 kristlast.
ISISe koledustest hoolimata on Tom Doyle'i sõnul tähtis teada,
et kogudus pole kaotusseisus.
Oma raamatus ütleb Doyle, et kogudus kasvab.
Ta rääkis kümnest tiimist, kes Süürias kogudusi istutavad.
Neile pakuti võimalust maalt lahkuda või jätkata eluga riskides.
Tiim palvetas ja paastus nädala.
Fareed kõndis Damaskuses ühe maja keldri poole ja mõtles:
"Kas seal üldse on kedagi?"
Seal oli 25 juhti. Kümme neist oli värvanud 15 uut.
"Oleme valmis jääma, kannatama ja siin Süürias surema,
Jeesuse pärast."
Oma tõotuse pitseriks ostsid nad maalapi,
kuhu üksteist matta, kui nad märtritena surevad.
Doyle'i sõnul raporteerib tiim endiselt, et Jeesus jätkab Süürias tööd.
Kogudusse tuleb uusi liikmeid ja surnuaed on tühi.
Sudaani valitsus vabastas vangist kaks Lõuna-Sudaani pastorit.
Pastor Michaelit ja Peterit ähvardas võimalik surmanuhtlus.
Neid süüdistati riikliku julgeoleku ohustamises.
Advokaadi sõnul olid süüdistused fabritseeritud. Neid leevendati
ja mehed vabastati, arvestades juba vanglas viibitud aega.
Pastor Peter ütles: "Jumal kuulis meie palveid. Oleme vabad."
Meestel pole lubatud Sudaanist lahkuda.
Christian World Newsi uudistesaadet hakati araabia keelde tõlkima.
Esimene araabiakeelne saade oli internetis eetris juulis.
Kahe nädalaga kogus uudiste Facebooki leht üle 60 000 like'i,
enamik neist Iraagist, Egiptusest ja Alžeeriast.
Saadet hakatakse peagi Lähis-Idas satelliidi kaudu näitama.
Palume tööle palvetoetust.
Järgmiseks: naine põgenes Põhja-Koreast,
kuid kibedad mälestused kaotatud perest vaevavad endiselt.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Tais vahistati USA misjonär
põhjakorealaste riiki smugeldamise eest.
Misjonäri süüdistati põhjakorealaste illegaalses aitamises.
Põhjakorealastel on Lõuna-Koreas ilmselt sugulasi.
Kui Soul nad vastu võtab, ei deporteerita neid Põhja-Koreasse.
Põhja-Korea kristlasi kiusatakse regulaarselt taga.
Usu tõttu on väidetavalt vangis isegi 30 000 kristlast.
Kohtute naisega, kes riigist pääses.
Ta kuulus Põhja-Korea salajasse, põrandaalusesse kogudusse.
Tema nimi on Kim Eun Jin, ta on 31-aastane.
Ta sündis Pyongyangis, Põhja-Koreas.
Tema tunnistus on haruldane.
CIA andmeil on Põhja-Koreas 24 miljonit elanikku,
kellest 2 protsenti ehk 480 000 on kristlased.
Vaid väikesel osal neist on õnnestunud põgeneda.
Kim Eun Jin on üks neist.
Lapsepõlves räägiti meile, et Jumalat pole olemas.
Pidime kummardama riigijuhte Kim Il-suni ja Kim Jong-ili.
Riigi põhiseadus tagab usuvabaduse, kuid seda ei julgustata.
- Milline on uskliku elu Põhja-Koreas?
- Mu pere kogunes laupäeviti meie korteri tagatoas.
Palvetasime, laulsime ja lugesime sosinal Piiblit.
Pyongyangi nimetati vanasti Oriendi Jeruusalemmaks.
1945. aastal oli 13 protsenti selle elanikest kristlased.
See oli kristluse keskus Korea poolsaarel.
Pool sajandit hiljem tegi Kimi usk temast sihtmärgi.
Vanemad jätsid mind tihti koosoleku ajaks õue valvama.
Pidime tegutsema salaja.
Koosolekutel hakkas käima sõpru ja lähisugulasi.
Mu vanaemal oli hiinakeelne Piibel Jaapani võimu ajast.
Ta tõlkis selle käsitsi korea keelde. Saime piiblisõnast jõudu.
Võimud said peagi teada, et ta isa oli kristlane.
Ta oli rätsep. Politsei kahtlustas teda.
Arvame, et tema töökotta ja rõivaisse peideti pealtkuulamisseadmed.
Võimud said 1994. a teada, et isa kuulus keelatud kogudusse.
Kodu otsiti läbi, isa ja onu vahistati.
Nad sattusid ilmselt ühte Põhja-Korea kuuest vangilaagrist.
- On sul see päev meeles?
- Olin koolis, kui isa vahistati. Ma ei unusta seda päeva iial.
Ta kallistas mind enne lahkumist ja käskis ettevaatlik olla.
Ta ütles igal hommikul,
et võimud võtavad meid veel kinni ja peame kord oma usu eest maksma.
Vastasin tihti, et järgin Jeesust surmani.
Põhja-Korea vangilaagrites on ca 200 000 poliitvangi,
ligi 30 000 neist on kristlased.
Režiimi süüdistatakse jätkuvalt inimõiguste rikkumises.
Won Jae-chun on Lõuna-Korea õigusteaduste professor.
Neid peetakse kurjategijaiks ja terroristideks.
Neid süüdistatakse riikliku julgeoleku ohustamises.
Meie andmeil hukatakse videol Põhja-Korea kristlasi.
Surmanuhtlus koheselt täide viia!
Valmis olla!
Tuld!
- Kas usud, et su isa elab?
- Ei. Kõik teavad, mis kristlasi Põhja-Koreas vahistamise järel ootab.
Nad ei pääse eluga.
Tean, et mu isa on Taevas.
Ta palvetab Põhja-Korea ja mu pere eest.
Kimi emal, vanaemal, õdedel-vendadel
õnnestus mägedesse põgeneda.
Hiina pastor aitas Kimi 2005. a üle Tumeni jõe Hiinasse.
Pere tuli mõne kuu pärast järgi.
Teadsin, et vahelejäämise korral satun vangilaagrisse.
Meie pere põgenes tagakiusu pärast.
Täna on Kim abielus. Tal on väike poeg.
Olen tema üle uhke. Pere on palju üle elanud.
Minu silmis on ta kangelane.
Kim annab austust mehele, kes andis oma elu.
Meie riigis õpetati, et Jumalat pole olemas.
Kuid isa õpetas teisiti. Ta armastas Kristust ja sellepärast ka suri.
Kim unistab Pyongyangi naasmisest,
et põhjakorealastele Jumala armastusest rääkida.
Meenutage palveis põhjakorealasi,
eriti neid, kes kõige pimedamais paigus
Jeesuse evangeeliumi levitavad.
Järgmiseks: Suurte tulvade tõttu põgenevad sajad tuhanded kodudest.
Abirühmitused trotsivad ilmaolusid ja toimetavad toitu ja vett.
CBN-i õpetuses "The Transforming Word"
lindistas Pat Robertson tervenduskirjakohti.
"Kõik, mis mu sees on, kiitku Issandat!
Ma ei unusta ainsatki tema heategu!
Ta annab andeks kõik mu ülekohtu, tema parandab kõik mu tõved.
Mu iga saab uueks nagu kotkal."
Pat Robertsoni uus DVD ja CD
"The Transforming Word" - Tervenemiskirjakohad.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Myanmaris, Kagu-Aasias,
on üle 200 000 inimese tulvade ja maalihete tõttu kodud maha jätnud.
CBN-i katastroofiabi tiimid viisid perifeeriaküladesse abi.
Jätkab Lucille Talusan.
Külad on jäänud vee ja toiduta,
kui orkaan Komen ja mussoonvihmad on Myanmari räsinud.
Tulvades ja maalihetes on hukkunud üle 63 inimese.
Üle 200 000 on koduta jäänud.
Varasemail aastal sõjaväehunta rahvusvahelist abi ei lubanud,
kuid praegune tsiviilvalitsus on palunud abi.
Shwebo ringkonna asejuht U Kyaw Zini sõnul
on 200 000-hektarise riisipõllu häving ennenägematu.
Hullemat hävingut pole nähtud. See on mõjutanud saaki.
Valitsus aitab uut seemet külvata,
kuid hetkel vajavad nad toitu. Meil on hea meel teie abi üle.
CBN-i katastroofiabi teeb koostööd
kohalike omavalitsuste ja kirikuga, et tulvaohvreid aidata.
Siin valmistavad koguduste vabatahtlikud abikoormat.
Abivarustus jagatakse tulvaohvritele.
Siin kotis on õli, sardiine,
soola,
riisi ja kõige tähtsamat ehk vett.
Kyaung Shar Dosse tulvavangi jäänuile valmistatakse ka süüa.
Küla jäi isolatsiooni, kui tulvaveed viisid kaasa ainsa silla.
CBN-i tiim viis paadiga hädavajalikke tarbekaupu,
trotsides võimsaid voogusid, et perifeeriasse abi viia.
Kuigi külaelanikud pidid läbi vee ja paksu muda käima,
oli neil abi saades hea meel.
Oleme tänulikud, et raskustest hoolimata siia tulete.
Saime toitu, millest piisab mitmeks päevaks. Tulge jälle!
Tiimid püüavad välja selgitada külasid, kus veel toitu ja vett vajatakse.
Nad abistavad tulvaohvreid,
kes keset katastroofi hädasti abi ja lootust vajavad.
Lucille Talusan, Sagaing, Myanmar
Lisainfot koguduse töö kohta maailmas leiate uudiste kodulehelt
aadressil www.cbnnews.com
CBN-i "The Transforming Word - Tervenemiskirjakohad"
on Pat Robertsoni uus DVD- ja CD-õpetussari.
Õpetan Kuningriigi printsiipe, mida Jumal mulle näidanud on.
Sari õpetab, kuidas Jumala Sõna võib elu muuta,
kuidas kogeda Jumala imelist Kuningriiki
ja kui väeline on kuulutada piiblisalme oma ja lähedaste elude üle.
Olen lindistanud valiku kirjakohti,
mida võid kuulata, pähe õppida ja valjult kuulutada,
et oma elus Jumala muutvat väge näha.
Pat Robertson lindistas tervenduskirjakohti.
"Issand, mu Jumal, ma kisendasin su poole
ja sa tegid mu terveks." Ps 30:2
Telli juba täna.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
Tehnoloogia aitab arheoloogidel müsteeriume lahendada.
Uusimaid tööriistu kasutati
rohkem kui 40 aasta eest leitud, söestunud kirjarulli uurimiseks.
CBN-i Lähis-Ida toimetuse juht Chris Mitchell jätkab Jeruusalemmast.
Need söestunud jäänukid võivad näida prügina,
kuid nad sisaldavad piiblisalme.
Otsisime kiviprahi hulgast seaduselaeka artefakte.
Kasutasime ettevaatlikult pintsleid.
Arheoloog dr Sefi Porath leidis kirjarulli sünagoogi kaevetöödel.
Leidsime materjali, mis oli pinnasest kõvem.
Keegi märkas sigarikujulist tükki.
Arheoloogid leidsid kirjarulli 1970. a Ein Gedist.
Selle dešifreerimine võttis 45 aastat ning vaja läks mikrotomograafiat
ja virtuaalset lahtirullimist.
Kirjarull skanniti Bar Ilani Ülikooli seadmetega.
Sama seadet kasutatakse ka nanotehnoloogias
ajupiltide ja teiste ajuuuringute tegemiseks.
Kirjutist lugeda ei suudetud isegi selle tehnoloogiaga.
Saatsime pildid Kentucky Ülikooli
arvutiteaduse osakonda Brent Sealesile.
Seal avati kirjarull virtuaalselt.
Seejärel nägid nad teksti.
Leid on niivõrd tähelepanuväärne,
kuna rullil on 1500-aastane piiblitekst.
Shor juhib Surnumere kirjarullide projekti Iisraeli Muinsuskaitseametis.
See on esimene leid 2000-aastaste Surnumere rullide
ja 10. sajandist pärit Aleppo koodeksi vahelt.
Sellisena on see ülitähtis, kuna jääb nende kahe vahele.
Võime võrrelda seda piiblitekstileidu
teise templi ajastu materjaliga
ja Aleppo koodeksiga, mis on algtekstiks olnud.
Seni on suudetud lugeda 3. Moosese kaheksat esimest salmi,
kus räägitakse ohvritoomisest Issandale.
Parim võimalik tehnoloogia
aitab meil dešifreerida vanimat võimalikku materjali.
Ja see on alles algus.
Sama tehnoloogiaga võidakse uurida sadu teisi artefakte,
mida hoitakse Iisraeli Muinsuskaitseameti arhiivis.
Keegi ei tea, mis neis on. 21. saj purgiavaja.
Chris Mitchell, Jeruusalemm
Täpselt! 21. sajandi purgiavaja.
Aitäh vaatamast! Kena nädalat kogu meeskonna poolt.
Järgmise korrani! Jumal õnnistagu teid!
Tõlge: Monika Jaaguri